Tere  Vererõhku alandavad ravimid võivad mõjutada inimese seksuaaliha. Ometi ei saa ma Teile anda soovitust vererõhu ravimite muutmise osas. Arvan, et võiksite julgelt tekkinud probleemist rääkida ravimeid ordineerinud arstiga. Koos saate arutada annuse või ravimite muutmise küsimust. Samas ei pruugi ravimid olla alati antud põhjuseks. Maailmas on palju inimesi, kes tarbivad samu ravimeid mis Teiegi, kuid ometi on nad rahul oma sugueluga.  Mõelda võiksite ka teistele  stressi tekitavatele faktoritele oma elus (tööpinged, suhted teiste inimestega, mure tervise pärast jne.) ja viisidele kuidas neid vähendada.  On tore, et ütlete, et Teie suhetes on olemas armastus. See on väga oluline faktor, mis võib Teid aidata.  Soovitan siiski ka psühholoogilist nõustamist, et koos leida häirivad põhjused, ning viisid, kuidas neid kõrvaldada.  Tervitades ja julgust soovides L. Haldre